**Ministru kabineta noteikumu projekta "Grozījumi Ministru kabineta 2005. gada 29. marta noteikumos Nr.****215 "Noteikumi par zvērinātu notāru amata vietām"" sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Ministru kabineta noteikumu projekts "Grozījumi Ministru kabineta 2005. gada 29. marta noteikumos Nr. 215 "Noteikumi par zvērinātu notāru amata vietām"" (turpmāk – noteikumu projekts) izstrādāts pēc Tieslietu ministrijas iniciatīvas. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Īstenojot pakāpenisku apgabaltiesu darbības teritorijā esošo rajonu (pilsētu) tiesu teritoriju apvienošanu, ar Tieslietu padomes 2017. gada 12. jūnija lēmumu Nr. 43 apstiprināts Zemgales tiesu apgabalā ietilpstošo rajonu (pilsētu) tiesu reorganizācijas plāns (turpmāk – Plāns)[[1]](#footnote-1). Atbilstoši Plānamno 2018. gada 1. marta reorganizējama Tukuma rajona tiesa un tās sastāvā esošā zemesgrāmatu nodaļa, Dobeles rajona tiesa un tās sastāvā esošā zemesgrāmatu nodaļa, Bauskas rajona tiesa un tās sastāvā esošā zemesgrāmatu nodaļa, Aizkraukles rajona tiesa un tās sastāvā esošā zemesgrāmatu nodaļa, Jēkabpils rajona tiesa un tās sastāvā esošā zemesgrāmatu nodaļa, Ogres rajona tiesa un tās sastāvā esošā zemesgrāmatu nodaļa, pievienojot tās Jelgavas tiesai un attiecīgi tās sastāvā esošajai zemesgrāmatu nodaļai un mainot reorganizētās tiesas nosaukumu uz Zemgales rajona tiesa un attiecīgi uz Zemgales rajona tiesas zemesgrāmatu nodaļa.Reformas ietvaros Zemgales tiesu apgabalā tiks juridiski izveidota viena rajona (pilsētas) tiesa. Šīs jaunās teritorijas ietvaros turpinās darboties visas līdzšinējās tiesas kā jaunās apvienotās tiesas struktūras, nodrošinot iedzīvotāju pieejamību tiesai Jelgavā, Tukumā, Dobelē, Bauskā, Aizkrauklē, Jēkabpilī un Ogrē.  Līdz ar Ogres rajona tiesas darbības teritorijas ietveršanu Zemgales tiesu apgabalā no 2018. gada 1. marta zvērinātu notāru amata vietas Ogrē būs piederīgas Zemgales apgabaltiesas darbības teritorijai.  Atbilstoši Plānam Tieslietu ministrija ir izstrādājusi noteikumu projektu, precizējot amata vietu skaitu un izvietojumu Rīgas un Zemgales apgabaltiesas darbības teritorijā, un paredzot, ka zvērināta notāra amata vietas Ogrē vairs nav piekritīgas Rīgas apgabaltiesas darbības teritorijai, bet gan Zemgales apgabaltiesas darbības teritorijai.  Noteikumu projektam nepieciešams stāties spēkā 2018. gada 1. martā vienlaikus ar Plānā noteikto tiesu reorganizāciju.  Noteikumu projekts saskaņots ar Latvijas Zvērinātu notāru padomi bez iebildumiem un priekšlikumiem.  Vienlaikus norādāms, ka Plānā tā īstenošanai noteikti konkrēti uzdevumi, termiņi un atbildīgās institūcijas/amatpersonas, piemēram, **Tieslietu ministrijai uzdots:**   1. iesniegt Saeimas Juridiskajā komisijā priekšlikumus grozījumiem Notariāta likumā, nosakot, ka sūdzības par Ogrē praktizējošo zvērināto notāru rīcību, izskata tas apgabaltiesas priekšsēdētājs, kuram piekrīt zvērinātu notāru uzraudzība uz sūdzības iesniegšanas brīdi, kā arī Notariāta likuma 80. pantā minētās atļaujas došana ir tā apgabaltiesas priekšsēdētāja kompetencē, kuram piekrīt zvērinātu notāru uzraudzība uz pieprasījuma iesniegšanas brīdi; 2. informēt zvērinātus notārus, kuru praktizēšanas vieta ir Ogres pilsēta, par Ogres rajona tiesas reorganizāciju un tās darbības teritorijas pievienošanu Zemgales tiesu apgabalam; 3. izdarīt grozījumus tieslietu ministra rīkojumos par Ogrē praktizējošo zvērināto notāru iecelšanu amatā, precizējot apgabaltiesas nosaukumu, kā arī paredzot, ka uzsāktās mantojuma lietas pabeidzamas.   **Zvērinātiem notāriem uzdots**:   1. izsludināt oficiālajā izdevumā "Latvijas Vēstnesis" un vietējā laikrakstā un paziņot attiecīgajām tiesām, tieslietu ministram un Latvijas Zvērinātu notāru padomei prakses vietas adresi; 2. nodrošināt aktuālās informācijas izvietošanu prakses vietā un pie prakses vietas; 3. nosūtīt tiesu priekšsēdētājiem, zemesgrāmatu nodaļu priekšniekiem, tieslietu ministram sava paraksta un zīmoga nospieduma paraugu.   **Latvijas Zvērinātu notāru padomei uzdots:**   1. izgatavot un nodot lietošanai jaunās zvērinātu notāru un to palīgu amata apliecības un zīmogus; 2. izgatavot veidlapas atbilstoši amata vietas izmaiņām; 3. nodrošināt aktuālās informācijas, kas saistīta ar Ogres rajona tiesas teritorijas pievienošanu Zemgales tiesu apgabalam un konkrēto zvērināto notāru amata vietu nosaukumu precizēšanu, ievietošanu Latvijas Zvērinātu notāru padomes mājaslapā <https://www.latvijasnotars.lv>.   Tādējādi visi Plānā dotie uzdevumi atbilstoši kompetencei tiks izpildīti tajā noteiktajos termiņos. | |
| 3. | Projekta izstrādē iesaistītās institūcijas | | Tieslietu ministrija. | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Divi zvērināti notāri. | |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projekts šo jomu neskar. | |
| 3. | Administratīvo izmaksu monetārs novērtējums | | Noteikumu projekts šo jomu neskar. | |
| 4. | Cita informācija | | Nav. | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. |  |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | | | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paredz izdarīt grozījumus, izpildot Plānā izvirzītos uzdevumus saistībā ar Zemgales tiesu apgabalā ietilpstošo rajonu (pilsētu) tiesu reorganizāciju, un ir tehniska rakstura, līdz ar to sabiedrības līdzdalības iesaistīšana nav nepieciešama.  Vienlaikus norādāms, ka atbilstoši Plānā noteiktajiem uzdevumiem līdz 2018. gada 1. martam Latvijas Zvērinātu notāru padomes mājas lapā <https://latvijasnotars.lv> tiks ievietota aktuālā informācija, kas saistīta ar Ogres rajona tiesas teritorijas pievienošanu Zemgales tiesu apgabalam un konkrēto zvērināto notāru amata vietu nosaukumu precizēšanu, kā arī šāda informācija tiks izvietota Ogres zvērinātu notāru prakses vietās un pie prakses vietām. | |
| 2. | Sabiedrības līdzdalība projekta izstrādē | Sabiedrības līdzdalību projekta izstrādē nebija nepieciešams nodrošināt. | |
| 3. | Sabiedrības līdzdalības rezultāti | Noteikumu projekts šo jomu neskar. | |
| 4. | Cita informācija | Nav | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Latvijas Zvērinātu notāru padome. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Iesniedzējs:

tieslietu ministrs Dzintars Rasnačs

Alberinga 67036835

kristine.alberinga@tm.gov.lv

1. <http://at.gov.lv/files/uploads/files/9_Tieslietu_padome/Lemumi/2017/Lemums_Nr_43_2017_ar_planu.pdf> [↑](#footnote-ref-1)